ISANDA LAUAS
Tere tulemast saatesse!
Mina olen Martti Ojares
ja mu tänane külaline on Ilpo Salo.
Tere tulemast Ilpo! - Tänan!
Sa oled Lõuna-Pohjanmaa poiss.
Räägi lähemalt, kus sa sündisid ja milline oli su varajane lapsepõlv?
Olen tõesti pärit Lõuna-Pohjanmaalt ja sündinud Soini vallas.
See on Lõuna-Pohjanmaa idapoolseim vald.
Südamelt olen pohjanmaalane,
aga keelele tuli juurde see Saarijärve murre.
Seal räägitakse rohkem Kesk-Pohjanmaa murret.
Sealt siis astusingi maailma, enne mida oli mul tavaline lapsepõlv.
Me pere oli väike põllupidajate pere.
Meil olid loomad ja isa pidas ka metsamehe ametit.
Usuasjad tulid esile sedasi, et meie külas -
Hautakyläs (Hauaküla) nagu on küla nimi,
puhkes 1960'ndate alguses ärkamine.
Mu ema sai seal usklikuks.
See oli vist 1962. aastal, kui ma õigesti mäletan.
Seal külas sai u 80% inimestest usklikeks.
Mäletan neid lapsepõlve aegu.
Seal toimusid koosolekud ja oli suur ärkamise õhkkond.
Mäletan üht koosolekut, kus väikese poisina osalesin.
Tuba oli rahvast täis.
Inimesed olid põlvili põrandal ja palvetasid nuttes Jumala poole.
Siis tormas üks naabripoiss sisse ja ütles: "Siin on üks ilus peegel"
ja näitas väikest peeglit, mille taga oli üks piiblikirjakoht.
Külas oli ka pühapäevakool,
kus ei käinud ainult väikesed lapsed, aga ka suuremad.
Kas selle ärkamise aeg on ka ära fikseeritud?
Milline oli olukord enne seda ja kuidas see ärkamine algas?
Ma pole 100% kindel,
aga seal tegutses üks piiblikooli inimene,
kelle nimi oli Eemeli Nyyssölä.
Aga enne teda käis seal korduvalt ka Niilo Ylivainio.
See oli siis 1960'ndatel.
Ta pidas siis ja ka peale seda koosolekuid.
Ma vist ise ei osalenud Ylivainio koosolekutel,
aga mäletan, et pühapäevakoolis käis palju rahvast.
Seal oli inimesi rohkem, kui praegu.
Sellest see algaski.
Kunagi elu jooksul, ka halvimatel aegadel,
ei olnud küsimustki, kas Jumal ja Jeesus on olemas?
Ei pidanud otsima neid asju,
mida praegu inimesed otsivad vaimsest maailmast.
Mulle oli selge, et Jumal ja Jeesus on olemas.
Sellest aga ei saada ilma otsimisajata aru.
Lõuna-Pohjanmaa kohta öeldakse, et see on Soome "piiblivöö".
See, mis omal ajal Soinis toimus, toimus erineval ajal ka mujal.
Jah. See on tõsi.
Aga nüüd muutuvad need ärkamised paljudele
lihtsalt karjääri tegemiseks.
Kui ma olin noorem,
siis ka 1980'ndatel austati seal Jumalat nimeliselt.
Kuigi inimestel polnud tihti oma isiklikku usku.
Aga kõik toimus teisiti, kui tänapäeval.
Sa nägid uut saaki.
Olid ise seal juures, kui need ärkamised toimusid.
Aga hiljem sai maailm sinust võitu.
Ma hästi ei mäleta,
et mul oleks teismeeas olnud mingit otsimiste aega
ja et ma oleks teinud mingi usuotsuse.
Vennapojal oli leerikooli ajal kaks otsimise aega,
aga mul polnud.
Sel ajal oli komme,
et kui leerikoolis oli ära käidud, sai ka käia tantsimas.
Ema usklikuna polnud ka sellele vastu.
See oli selle aja komme ja me käisime seal.
Alkoholigi sai tarbitud ja selle pärast väga ei noomitud.
Aga mul tekkis mingil hetkel vajadus olla selline "kõva kutt".
Seni pole aru saanud, miks?
Mängu tulid halvad sõbrad ja halvad suhted
ja nendega koos ka alkohol ning uimastid.
Aga ma polnud kunagi süstla-narkomaan.
Teadsin alati,
et kui sellele teele lähen, siis on minek.
Kuid kõik need asjad said siiski ära proovinud.
Need halvad aastad kestsid 1980-1986,
mil mul oli viimane vanglakaristus.
Jumal hakkas mind juba enne seda kutsuma.
Teadsin, et mul on otsimise aeg.
Käisin ka naabrimehega rääkimas,
kes oli kauaaegne jutlustaja ja mulle eeskujuks.
Ta ütles, et mingeid mõjusid on mu elus näha,
aga selle otsuse tegin siiski peale vanglat.
See oli 3 päeva peale mu viimast vanglast vabanemist.
Olime Seinäjoel kuskil korteris - ma ei tea, kelle juures
ja seal oli veel rahvast.
Ärkasin seal ja mul oli nii paha olla,
et mõistsin, et enam pole valikut - see otsus tuleb ära teha!
Helistasin naabrimehele,
kes helistas Seinäjoele - nüüdseks lahkunud Matti Karile,
kes oli Rahvamisjoni jutlustaja.
Matti tuli ukse taha ja küsis:
"Kas siin tahetakse Jeesusest rääkida?"
Kuna meil oli kapis 20 pudelit õlut ja viina,
olin juba ette ära otsustanud, et seda venda me sisse küll ei lase.
Aga kui Matti uksele koputas ja ma ukse avasin,
olin täitsa jõuetu.
Kui olin mõelnud, et enne joome ja siis vaatame, mis saab,
siis tegelikult ütlesin Mattile: "Tere tulemast!"
Matti juhtis mind usuteele.
Ta näitas mulle traktaati, kus oli ristikujuline sild
ja silla all oli kuristik.
Jeesus ongi see sild
ja kui sellest sillast üle minna, siis seal pool ongi pääsemine.
Siis ta küsis: "Kas te tahate seda?"
Mu õde oli ka seal,
kes oli olnud usklik varajase teismeeani,
aga läks siis ka maailma.
Temagi sai uuendatud
ja ma ütlesin ka need legendaarsed sõnad,
kui põrandale pinkide ette põlvitasime, paludes:
"Jeesus, kui Sa oled olemas, siis tahan anda oma elu Sulle."
Jeesus oligi olemas! Aamen.
See oli tore, kuigi mul mingeid suuri tundeid polnud.
Kogesin vaid suurt kergendust, mõeldes: "Kas nii lihtne see oligi?"
Võin rääkida ka sellest, kuidas mul tekkis olukord,
kus 3 päeva hiljem oli mul kohe langemine.
Istusin Seinäjoel ühes kõrtsis, jõin õlut ja mõtlesin:
"Seal see usk siis oligi ja sai siis see asi ka ära proovitud."
Nii et selle üle sai veidi nalja visatud,
kuniks Jumal astus jõuliselt mängu ja näitas, et see polnud veel nii.
Ta õpetas mind palvetama ja tänama selle eest.
Ta hakkas mind igatpidi edasi viima.
Ei läinud kaua, kui läksin Vaasasse kokakooli.
Siis andis Jumal mulle ka keeltes rääkimise anni.
Oli üks teenistus, kus oli kaks jutlustajat,
kes ütlesid, et seal on esindatud kaks keeltes rääkimise andi
ja üks keeltes seletamise and.
Sealt see algaski ja hakkas edasi arenema.
Siis kuulasin ennast: "Misasja ma pobisen?"
Ma kogu aeg rääkisin ja rääkisin ja see oli nii tore.
Seal oli midagi sellist, mis ei saanud tulla omast peast,
sest see tuli nii sujuvalt.
See oli ja on senini mu jaoks tore asi.
Kas said ka õpetust keeltes rääkimise kohta
ja nende asjade kohta, millest Piibel räägib?
Oli see tume maa su jaoks või juba tuttav asi?
Olin olnud usklik juba 2 kuud, aga see tundus ikka veidi kummaline.
Ma küll teadsin sellest,
sest olin käinud Soinis telgikoosolekutel,
mida vabakogudus suviti korraldas.
Imestasin, mis asi see selline on, et nad hüüavad koguaeg "Halleluuja!"
Tundus pisut imelikuna, kuigi õhkkond oli muidugi hea.
Kuid see sai üsna peagi normaalsuseks mu jaoks
ja ma julgesin hiljem
isegi vaiksemas seltskonnas häält teha.
Tekkib selline seesmine rahu. - Tekkib tõesti.
Sa vist töötasid oma rännakute ajal Vaasas?
Ei töötanud Vaasas, vaid olin seal kursustel.
Läksin Lohjale ja töötasin aasta aega seal.
Edasi läksin Helsingisse ja siis tuli majanduskriis.
80-90'ndate vahetudes lõppesid kõik kokatööd
ja siis tulin tagasi koju Soinisse,
aidates oma isa maatöödes.
1990'ndate alguses oli umbes sama olukord kui praegugi.
Seoses koroona- ja kõigega on ka nüüd kokad oma töö kaotanud.
- Nii on.
Oleme tagasi samas seisus. Maailm kordab ennast.
Just.
Kuidas läks su usurännakutega peale seda, kui Soinisse läskid
ja ka hiljem?
Ma olin kodus.
Hakkasin 1990'ndate alguses muusikat tegema.
Õppisin 1992. a. kitarri mängima ja kohe hakkasid ka laulud tulema.
Kui mu naabrimees mööda Lõuna-Pohjanmaad jutlustas,
olin neil koosolekutel kaasas ja laulsin seal.
Siis juhtus muidki asju.
Olin korra ka abielus ühe naisega, kes suri vähki.
Ka tema oli kaasas me ringkäikudel.
2001. a. kolisin Helsingisse.
See oli aasta, kui toimusid rünnakud New Yorgi kaksiktornidele.
Läksin ühele teistsugusele koolitusele.
See oli arvutialane ja multimeedia koolitus.
Arvutite tulek muutis meediat ja see innustas sind sedavõrd,
et teed seda tööd tänase päevani.
Räägi, mis vilju see töö kandis?
Helsingis elamise ajal tulid videokaamerad mängu
ja mul tekkis mõte soetada endale ka kaamera
ja teha koosolekutest videosalvestusi ning ka muidu filmida.
Sest kaamerad muutusid kõigile kättesaadavaks.
Kui tööl käisin, oli rahaliselt võimalik see endale soetada
ja hakata koosolekuid salvestama.
Sellest sai isegi nagu halb komme, kuigi see muidugi polnud halb,
aga ma jäin selle konksu otsa.
Kuna ma olen loomult veidi koguja, siis mul peab kõiki asju palju olema.
Nii käisin ringi
ja filmisin mõne aasta jooksul kogudusi ja koosolekuid.
Seejärel panin need internetis kodulehele.
Kui tuli Youtube'i võimalus,
siis üks sõber näitas mulle, kuidas seal tegutseda.
See oli 2000'ndate alguses.
Videod läksid sinna üles ja nüüd on neid seal palju.
Ma pole päris kindel, aga arvan, et www.ristintie.com
on Soome suurim jutluste videoid näitav kanal.
Youtube's on need Tohtori Ristintie nime all.
Kui minna aadressile www.ristintie.com,
siis mida sealt leiab?
Sealt leiab igasuguseid jutlusi.
Neid on seal mitu tuhat, mida olen aastate jooksul üles võtnud.
Seal on ka teiste salvestatud jutlused.
Seal on ka vanad kassetid digitaliseeritud ümber MP3 formaati.
MP3 jutlusi on seal tuhandeid. Ka neid võib sealt kuulata.
Siis on seal ka intervjuud.
Olen igasuguseid külalisi intervjueerinud.
Seda tööd teen tasapisi edasigi,
intervjueerides nii jutlustajaid kui paljusid teisigi.
Teen neid asju oma stiilis.
Ütlesid, et oled kohanud ka palju evangeliste. - Jaa.
Ja nemad peavad neid jutlusi. - Just.
Ka sina jutlustad, aga sellest räägime veidi hiljem.
Sa oled kohanud palju evangeliste.
Milliseid inimesi oled kohanud?
Alguses oli kohe Polvijärve pastor.
Vaatasin TV7'st ühte saadet, kus prohveteeris Aulikki Hartikainen.
Mõtlesin hetke "Ta ju räägib mulle!"
Siis mõtlesin, et ma ju ei tunne seda inimest!
Kuidas ta siis saab mulle rääkida?
Siis sain aru, et Jumal võib ka niimoodi tegutseda.
Sain nende telefoninumbrid ja helistasin neile.
Sealt algaski meie koostöö.
Käisin palju nende koosolekutel muusikat tegemas ja laulmas.
Alguses tegin neile ka internetis koduleheküljed.
Tegin koostööd ka Pirkko Vesavaaraga.
Ka temaga olin koos koosolekutel ja tegin muusikat.
Nii see asi on läinud.
Nüüd teen tihedat koostööd Arto Boaga.
Oled koos Artoga käinud ka kaugemates maades?
Veel mitte.
Eelmisel suvel kandideerisime minemaks Rwandasse.
Arto lubas, et seal saab laulda umbes 50 000 kuulajale.
Aga küll me veel jõuame sinna.
Oled kindlasti ka ise neid jutlusi kuulanud,
mistõttu midagi uut jääb sulle neist ka kindlasti meelde.
Ikka jääb meelde.
Olen tänulik selle eest,
et sain usklikuks saades kasvada heade usklike seltsis.
Ma ei ole selline, kes iga vooluga kaasa läheb.
Olen pigem "jalad maas" tüüp, mitte hurraaga kaasa mineja.
See on väga huvitav töö.
Usun siiani, et meil on veel palju suuremad asjad ees.
www.ristintie.com leheküljel on hästi suur hulk vaatajaid.
Kui palju neid on?
Tellijaid on 12 700 ja umbes 10 miljonit allalaadimist.
See on see koht, kus sa vahendad Jumala Sõna.
Jah.
Kas sa ise ka saad aru, kui tähtsat tööd sa teed?
Alati ei saa.
Kord keegi Rootsi vanglas olev mees tegi usuotsuse
vaadates just Ristintie jutlusi.
Aga tänu Jumalale selle eest!
Sina külvad
ja mitmed seemned sealt hakkavad idanema.
Aastate jooksul on mulle tekkinud palju koostööpartnereid.
Nad tahavadki teha koostööd.
Neil on palju jutlusi,
mida saan vabalt kasutada ja avaldada.
Vähemuses on need, kes ajavad taga autoriõigusi.
Olen seda meelt, et kui jutlus pannakse Youtube'i üles,
siis see on seal avalik omand.
Nii et mingit kriitikat pole olnud?
Midagi sellist pole olnud, mis oleks pannud tõsisemalt mõtlema.
Mulle saadetakse ikka jutlusi, mida võin avaldada.
Tavaliselt tuleb ikka hea tagasiside.
Koged sa oma vaimus ka rõõmu ja rahu oma tehtud töö üle?
Jah. Seda kogen päris palju.
Vahel on nii, nagu praegugi, et kui ma viibin pealinna piirkonnas,
siis jalad hakkavad värisema, et saaks ainult midagi netti panna.
Praegu on hea telefoniga filmida. Väga mugav on.
Oled sa ka mõelnud sellele,
et kui tuleb ärkamine, mida me kõik ootame,
et see tähendab siis seda, et filmimiste arv kasvab sajakordselt.
Jah.
Siis lähebki vaja just selliseid mehi nagu sina,
kellel on lihtsad vahendid.
Nad võivad teha teenistusest dokumentaali,
mis levib üle kogu maailma.
Olen tehnika vallas ajale veidi jalgu jäänud,
mistõttu pean oma tehnilisi oskusi parandama.
Tehnika areneb aina edasi, aga mina olen jäänud samasse kohta.
Teen ikka samamoodi ja laen netti üles,
samas kui juurde on tulnud palju erinevaid asju.
Näiteks kvaliteedi nüansid, heliefektid ja kõik muud.
Need on ka tähtsad, aga kui tuleb see suur tulv, ärkamine...
Ootad sa muide ärkamist? - Ootan!
Miks?
Eks see ilmaelu ole nüüd selline nagu ta on
ja kui inimestega kokku puutuda, siis näed, et nad tegelikult kardavad.
Inimesed päriselt kardavad.
Nagu Piiblis öeldud - nad ütlevad: "Langegu mäed me peale!"
See hirm on väga reaalne.
Igasugused evolutsiooniteooriad enam ei aita.
Need ei too enam rahu.
Me vajame Jeesust, kelles on see õige rahu.
Usun, et inimesed tulevad järjekordades
ja annavad oma elu Jeesusele.
Ma pole selles kindel,
kas ka tänavatelt minnakse kirikutesse ja kogudustesse,
aga kui seal on keegi, kes kutsub, siis minnakse.
Sõnum ristist läheb nii hinda, et kui seda kuulutatakse julgelt ja usus
ja nii, et seda väänatakse nagu raudtraati.
Ka kogudustes peaks kõlama raudtraadi evangeelium
ja seda peaks väänama nii,
et kui inimene seda kuuleb, ei saa ta ennast millegagi vabandada.
Jumala Vaim ajab ta sellisesse olukorda,
kus tal tuleb teha valik.
Sest usk tuleb ju kuuldust. - Just nii!
Tänapäeva inimesed nii kuulevad kui näevad
ja see ongi see, mis sõnumi kohale viib.
Milliseid aegu sa ootad lähima 2 aasta sees siin piirkonnas?
Ootan seda, millal see kõik suure pauguga lahti läheb.
Teisest küljest võib see suuresti plahvatada ka ärkamises
ja plahvatabki võimsalt!
Vaimulikus töös olevad inimesed saavad signaali,
et midagi suurt saab toimuma.
Samas tuleb ka teistsugust värki, aga on olemas ehtne usk Jeesusesse.
Aga kõrvale võib ka midagi muud tulla.
Hingevaenlane ei puhka. - Kohe kindlasti mitte.
Rõõmustan selle kõige üle, kui tutvusin su tööpõlluga.
See on see, mida tänapäeval väga vajatakse,
nii et aitäh sulle selle eest!
Samas annan sulle nüüd paar minutit vaba sõna jaoks.
Las Püha Vaim juhib sind! - Tänan!
Tahan Jeesuse nimel öelda sulle, kes sa seda saadet vaatad,
et see pole üldsegi halb variant anda oma elu Jeesusele.
Ükskõik, millises olukorras sa oled või ükskõik, mida sa usud.
Ükskõik, mida sa arvad evolutsioonist või millest tahes.
Sellel pole mingit tähtsust.
Tähtis on see, et on olemas Jumal ja Jeesus.
Temalt leiduvad vastused iga inimese probleemidele.
Piibel ütleb, et kui tahad elada nii nagu Jumala Sõna ütleb,
siis saad ka tundma, on see asi õige või vale.
See ei nõua sinult midagi suurt.
Sa ei pea minema häälekalt tänavale hüüdma.
Võid seal, kus sa just praegu oled, öelda:
"Kui see, mida see mees ütles, on õige,
et Jeesus on olemas
ja kui Piibli asjad on õiged ning ka Piibel on tõde,
siis Jeesus, näita mulle, et Sa oled olemas!"
Kui sa seda südamest palud, siis tead, mis?
Jeesus näitabki!
Jeesus ei valeta kunagi.
Sama kehtib ka siis, kui sul on mured ja probleemid.
See ei tähenda seda, et kui usklikuks saad,
saab sinust teistest parem.
Ei. Me usklikena pole kuidagi teistest paremad,
vaid elame üksnes Jumala armust.
Oma tegudega ei teeni me midagi välja.
Kõik maailma religioonid on tegudes kinni.
Seal sa pead välja teenima, kes jagab sedeleid ja kes, mida teeb.
Aga Jeesus on Issand.
Palveta Tema poole ja sa näed, mis juhtub.
Aamen.
Aitäh Ilpo Salo selle sisuka lõpu eest!
Seda on meil väga oluline meeles pidada,
et Jeesus on Issand
ja kui Tema on me Issand, ei pea me millegi pärast muretsema.
On meil muid variante? - Ei ole.
Hukatus on teine variant. - Nii on.
Kes tahaks sinna minna? - Pimedus või valgus?
Aitäh Ilpo
ja Jumal õnnistagu ka seda tööd,
mille läbi mitmel pool evengeeliumi levitad.
Tänan!
Kui soovite toetada Eesti TV7 tööd, helistage 900 1770 (kõne hind 10).
Võite annetada ka pangaülekandega, leides me andmed www.tv7.ee Aitäh!
Tõlge: Raul Jürimaa